title: 2005/454/EK, Ευρατόμ: Απόφαση του Συμβουλίου, της 13ης Ιουνίου 2005, για το διορισμό μέλους της Ευρωπαϊκής Οικονομικής και Κοινωνικής Επιτροπής

text:
               23.6.2005

               EL

               Επίσημη Εφημερίδα της Ευρωπαϊκής Ένωσης

               L 160/25

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Ιουνίου 2005
   για το διορισμό μέλους της Ευρωπαϊκής Οικονομικής και Κοινωνικής Επιτροπής
   (2005/454/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 2002 έως τις 20 Σεπτεμβρίου 2006 (1),
   την υποψηφιότητα που πρότεινε η γαλλική κυβέρνηση,
   τη γνώμη της Επιτροπής,
   Εκτιμώντας ότι μετά την παραίτηση του κ. Noël DUPUY, η οποία γνωστοποιήθηκε στο Συμβούλιο στις 2 Φεβρουαρίου 2005, έχει κενωθεί μια θέση μέλους στην Ευρωπαϊκή Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο 1
   Ο κ. Bruno CLERGEOT διορίζεται μέλος της Ευρωπαϊκής Οικονομικής και Κοινωνικής Επιτροπής, σε αντικατάσταση του κ. Noël DUPUY και για το υπόλοιπο της θητείας του, ήτοι έως τις 20 Σεπτεμβρίου 2006.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Αρχίζει να παράγει αποτελέσματα από την ημερομηνία έκδοσής της.

      Λουξεμβούργο, 13 Ιουνίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 253 της 21.9.2002, σ. 9.


Avis juridique important

|

32002D0621(01)

Απόφαση του Συμβουλίου της 11ης Ιουνίου 2002 για διορισμό των σουηδών τακτικών και αναπληρωματικών μελών της συμβουλευτικής επιτροπής, για την ασφάλεια, την υγιεινή και την προστασία της υγείας στον τόπο της εργασίας

Επίσημη Εφημερίδα αριθ. C 148 της 21/06/2002 σ. 0002 - 0002

Απόφαση του Συμβουλίουτης 11ης Ιουνίου 2002για διορισμό των σουηδών τακτικών και αναπληρωματικών μελών της συμβουλευτικής επιτροπής, για την ασφάλεια, την υγιεινή και την προστασία της υγείας στον τόπο της εργασίας(2002/C 148/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 74/325/ΕΟΚ του Συμβουλίου, της 27ης Ιουνίου 1984, σχετικά με τη σύσταση συμβουλευτικής επιτροπής για την ασφάλεια, την υγιεινή και προστασία της υγείας στον τόπο της εργασίας(1),τον κατάλογο των υποψηφίων που υπέβαλε στο Συμβούλιο η σουηδική κυβέρνηση,Εκτιμώντας τα ακόλουθα:(1) ότι το Συμβούλιο, με την απόφασή του της 18ης Δεκεμβρίου 2000(2), διόρισε τα τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο της εργασίας για την περίοδο από 18 Δεκεμβρίου 2000 έως τις 17 Δεκεμβρίου 2003, με την εξαίρεση των σουηδών αντιπροσώπων των οργανώσεων των εργαζομένων και των εργοδοτών.(2) Ότι πρέπει να διορισθούν για τη Σουηδία τα τακτικά και αναπληρωματικά μέλη της συμβουλευτικής επιτροπής για τη ασφάλεια, την υγιεινή και την προστασία της υγείας στον τόπο της εργασίας για το υπόλοιπο της θητείας τους, δηλαδή έως τις 17 Δεκεμβρίου 2003,ΑΠΟΦΑΣΙΖΕΙ:Άρθρο 1Διορίζονται τακτικά και αναπληρωματικά μέλη της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον τόπο της εργασίας για την περίοδο από 11 Ιουνίου 2002 έως τις 17 Δεκεμβρίου 2003:1. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ>ΘΕΣΗ ΠΙΝΑΚΑ>2. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ>ΘΕΣΗ ΠΙΝΑΚΑ>Άρθρο 2Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 11 Ιουνίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 185 της 9.7.1974, σ. 15.(2) ΕΕ C 1 της 4.1.2001, σ. 1.


Avis juridique important

|

31988D0381

88/381/ΕΟΚ: Απόφαση του Συμβουλίου της 24ης Ιουνίου 1988 σχετικά με τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον τετραχλωράνθρακα

Επίσημη Εφημερίδα αριθ. L 183 της 14/07/1988 σ. 0027 - 0029 Φινλανδική ειδική έκδοση: Κεφάλαιο 15 τόμος 8 σ. 0103  Σουηδική ειδική έκδοση: Κεφάλαιο 15 τόμος 8 σ. 0103

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουνίου 1988  σχετικά με τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον τετραχλωράνθρακα  (88/381/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Σ,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι με την απόφαση 77/586/ΕΟΚ (3), η Κοινότητα συνήψε τη σύμβαση για την προστασία του Ρήνου από τη χημική ρύπανση, καλουμένη στο εξής «χημική σύμβαση», καθώς και το πρόσθετο σύμφωνο της συμφωνίας που υπογράφηκε στη Βέρνη στις 29 Απριλίου 1963 και αφορά τη Διεθνή Επιτροπή για την Προστασία του Ρήνου από τη Ρύπανση, καλούμενη στο εξής «Διεθνής Επιτροπή»·  ότι σύμφωνα με το άρθρο 5 της χημικής σύμβασης, η Διεθνής Επιτροπή προτείνει οριακές τιμές για τις απορρίψεις ορισμένων ουσιών στα επιφανειακά ύδατα της λεκάνης του Ρήνου, μέσω τροποποιήσεων του παραρτήματος IV της χημικής σύμβασης· ότι, σύμφωνα με το άρθρο 14 της χημικής σύμβασης, για να τεθούν σε ισχύ οι τροποποιήσεις αυτές είναι αναγκαία η ομόφωνη έγκρισή τους από τα συμβαλλόμενα μέρη·  ότι η Διεθνής Επιτροπή επεξεργάστηκε οριακές τιμές για τον τετραχλωράνθρακα, υπό μορφή πρότασης που αποσκοπεί στη συμπλήρωση του παραρτήματος IV της χημικής σύμβασης·  ότι η οδηγία 86/280/ΕΟΚ (4) καθορίζει τις οριακές τιμές για τις απορρίψεις τετραχλωράνθρακα στο υδάτινο περιβάλλον της Κοινότητας· ότι οι οριακές αυτές τιμές ταυτίζονται με αυτές που καθορίζονται στην πρόταση της Διεθνούς Επιτροπής·  ότι η Κοινότητα, ως συμβαλλόμενο μέρος της χημικής σύμβασης, είναι σκόπιμο να εγκρίνει την εν λόγω πρόταση,  ΑΠΟΦΑΣΙΖΕΙ:  Άρθρο 1  Η πρόταση της Διεθνούς Επιτροπής για την Προστασία του Ρήνου από τη Ρύπανση, η οποία αποβλέπει στη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον τετραχλωράνθρακα, εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της πρότασης επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου κοινοποιεί στην κυβέρνηση της Ελβετικής Συνομοσπονδίας την έγκριση της πρότασης που αναφέρεται στο άρθρο 1, σύμφωνα με τις διαδικασίες που ορίζονται από τη χημική σύμβαση.  Λουξεμβούργο, 24 Ιουνίου 1988.  Για το Συμβούλιο  Ο Πρόεδρος  M. BANGEMANN  (1) Γνώμη που διατυπώθηκε στις 15 Ιουνίου 1988 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. C 356 της 31. 12. 1987, σ. 68.  (3) ΕΕ αριθ. L 240 της 19. 9. 1977, σ. 35.  (4) ΕΕ αριθ. L 181 της 4. 7. 1986, σ. 16.  Πρόταση της Διεθνούς Επιτροπής για την Προστασία του Ρήνου από τη Ρύπανση που αποβλέπει στη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση που υπεγράφη στη Βόννη στις 3 Δεκεμβρίου 1976  Η ΔΙΕΘΝΗΣ ΕΠΙΤΡΟΠΗ ΓΙΑ ΤΗΝ ΠΡΟΣΤΑΣΙΑ ΤΟΥ ΡΗΝΟΥ ΑΠΟ ΤΗ ΡΥΠΑΝΣΗ,  αναφερόμενη στη σύμβαση για την προστασία του Ρήνου από τη χημική ρύπανση, η οποία υπεγράφη στη Βόννη στις 3 Δεκεμβρίου 1976,  λαμβάνοντας υπόψη ιδίως τα άρθρα 3, 4, 5 και 14 της σύμβασης αυτής,  ΠΡΟΤΕΙΝΕΙ ΣΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΣΥΜΒΑΣΗΣ  τη συμπλήρωση του παραρτήματος IV της σύμβασης, όσον αφορά τον τετραχλωράνθρακα, ως εξής:  1.2.3.4.5.6 //  //  //  //  //  //  // Ουσία ή  ομάδα ουσιών   // Προέλευση   // Οριακή τιμή  εκφραζόμενη σε  μέγιστη συγκέντρωση  ουσίας   // Οριακή τιμή  εκφραζόμενη σε  μέγιστη ποσότητα ουσίας   // Όριο της  προθεσμίας  για τις υπάρχουσες  απορρίψεις   // Παρατηρή-  σεις   //  //  //  //  //  //  // 1   // 2   // 3   // 4   // 5   // 6  //  //  //  //  //  //  //  //  //  //  //  //  // Τετραχλωράνθρ ακας   // 1. Παραγωγή τετραχλωράνθρακα με υπερχλωρίωση χωρίς πλύσιμο   // 1,5 mg ανά λίτρο λυμάτων   // 2,5 g τετραχλωράνθρακα ανά τόνο συνολικής παραγωγικής ικανότητας τετραχλωράνθρακα και υπερχλωροπυλενίου   // 1η Ιανουαρίου 1988  // (1), (2), (3), (4), (5)   //   //    //   //   //   //  //   // 2. Παραγωγή χλωρομεθανίων με χλωρίωση του μεθανίου (συμπεριλαμβανομένης της μεθόδου της χλωρόλυσης υπό υψηλή πίεση) και από μεθανόλη   // 1,5 mg ανά λίτρο λυμάτων   // 2,5 g τετραχλωράνθρακα ανά τόνο συνολικής παραγωγικής ικανότητας χλωρομεθανίων   // 1η Ιανουαρίου 1988   // (1), (2), (3), (4), (5)   //   //    //   //   //   //   //   // 3. Μετατροπή σε χλωροφθοράνθρακες   //   //   //   // (6)   //    //   //   //  //   //  (1) Οι οριακές τιμές που αναγράφονται στον πίνακα αντιστοιχούν στις μέγιστες τιμές της μηνιαίας μέσης συγκέντρωσης (οριακές τιμές εκφραζόμενες σε συγκέντρωση) ή στο απορριπτόμενο μηνιαίο φορτίο (οριακές τιμές εκφραζόμενες σε βάρος).  Οι απορριπτόμενες ποσότητες τετραχλωράνθρακα εκφράζονται συναρτήσει του χαρακτηριστικού στοιχείου της ρυπαίνουσας δραστηριότητας ήτοι: για τον τομέα της παραγωγής τετραχλωράνθρακα με υπερχλωρίωση αναφέρεται η συνολική παραγωγική ικανότητα CCl4 και υπερχλωροαπυλενίου της βιομηχανικής εγκατάστασης, ενώ για τον τομέα της παραγωγής χλωρομεθανίου με χλωρίωση του μεθανίου ή από μεθανόλη, η συνολική παραγωγική ικανότητα χλωρομεθανίων της βιομηχανικής εγκατάστασης.  (2) Οι οριακές τιμές που εκφράζονται ως μέγιστη συγκέντρωση δεν πρέπει σε καμία περίπτωση να υπερβαίνουν τον λόγο των τιμών που εκφράζονται ως μέγιστες ποσότητες προς την αναγκαία ποσότητα νερού, αναχθείσα στο χαρακτηριστικό στοιχείο της ρυπαίνουσας δραστηριότητας.  Δεδομένου όμως ότι η συγκέντρωση του τετραχλωράνθρακα στα λύματα εξαρτάται από τον αντίστοιχο όγκο του νερού που χρησιμοποιείται και ο οποίος ποικίλλει ανάλογα με τις χρησιμοποιούμενες μεθόδους και εγκαταστάσεις, οι οριακές τιμές που εκφράζονται ως ποσότητα τετραχλωράνθρακα αναχθείσα στο χαρακτηριστικό στοιχείο ως ρυπαίνουσας δραστηριότητας, πρέπει να τηρούνται σε όλες τις περιπτώσεις.  (3) Οι οριακές τιμές που αναγράφονται στον ανωτέρω πίνακα αναφέρονται στον προσδιορισμό του τετραχλωράνθρακα που περιέχεται σε δείγμα του συνόλου των λυμάτων που έρχονται από την τοποθεσία της βιομηχανικής εγκατάστασης.  Αν τα λύματα που περιέχουν CCl4 υφίστανται επεξεργασία για την απομάκρυνσή του σε μια εγκατάσταση επεξεργασίας λυμάτων, που βρίσκεται εκτός της βιομηχανικής εγκατάστασης, οι κυβερνήσεις μπορούν να επιτρέψουν την εφαρμογή των οριακών τιμών στο σημείο εξόδου των λυμάτων από την εγκατάσταση επεξεργασίας.  Δεδομένης της πτητικότητας του τετραχλωράνθρακα και προκειμένου ν' αποφευχθεί η μεταφορά της ρύπανσης σε άλλα στοιχεία του περιβάλλοντος (αέρας, έδαφος), εφόσον χρησιμοποιείται μέθοδος που συνεπάγεται την ανακίνηση στον ατμοσφαιρικό αέρα των λυμάτων που περιέχουν τετραχλωράνθρακα, οι κυβερνήσεις απαιτούν να τηρούνται οι οριακές τιμές άναντα των αντίστοιχων εγκαταστάσεων και μεριμνούν να λαμβάνονται πλήρως υπόψη όλα τα ύδατα που ενδέχεται να έχουν ρυπανθεί.  (4) Οι οριακές τιμές των ημερήσιων μέσων όρων ισούνται προς το διπλάσιο των οριακών τιμών των αντίστοιχων μηνιαίων μέσων όρων που αναγράφονται στον πίνακα.  (5) Όσον αφορά τις μεθόδους μετρήσεων, αναλύσεων και δειγματοληψίας, ισχύουν οι συστάσεις της Διεθνούς Επιτροπής της 3ης Ιουνίου 1986.  (6) Για τον τομέα αυτό δεν είναι δυνατό προς το παρόν να καθοριστούν οριακές τιμές. Η Διεθνής Επιτροπή θα προτείνει τιμές στα συμβαλλόμενα μέρη της σύμβασης σ' ένα προσεχές στάδιο. Εάν κριθεί αναγκαίο, η Διεθνής Επιτροπή θα προτείνει, σε προσεχές στάδιο, οριακές τιμές για άλλους βιομηχανικούς τομείς όπως τις εγκαταστάσεις που χρησιμοποιούν CCl4 ως διαλύτη. Στο μεταξύ, οι κυβερνήσεις καθορίζουν αυτόνομα, σύμφωνα με τα άρθρα 3 και 4 της σύμβασης, πρότυπα αποβολής για τον τετραχλωράνθρακα. Κατά τον καθορισμό των προτύπων αποβολής πρέπει να λαμβάνονται υπόψη τα καλύτερα τεχνικά μέσα που διατίθενται και τα πρότυπα αυτά δεν πρέπει να είναι λιγότερο αυστηρά από την πλέον συγκρίσιμη προς αυτά οριακή τιμή του παραρτήματος IV.  Οι διατάξεις της παραγράφου αυτής εφαρμόζονται και στην περίπτωση που μια βιομηχανική εγκατάσταση έχει και άλλες δραστηριότητες, πέρα από εκείνες για τις οποίες έχουν καθοριστεί οριακές τιμές στον ανωτέρω πίνακα, που είναι δυνατό να προκαλέσουν απορρίψεις τετραχλωράνθρακα.  Κατ' εφαρμογή των άρθρων 14 και 19 της σύμβασης, οι διατάξεις αυτές θα τεθούν σε ισχύ μετά την ομόφωνη έγκρισή τους από τα συμβαλλόμενα μέρη της σύμβασης.  Τα συμβαλλόμενα μέρη θα κοινοποιήσουν την έγκρισή τους στην κυβέρνηση της Ελβετικής Συνομοσπονδίας, η οποία με τη σειρά της θα βεβαιώσει την παραλαβή των εν λόγω δηλώσεων.


title: 2013/521/ΕΕ: Απόφαση του Συμβουλίου, της 7ης Οκτωβρίου 2013 , σχετικά με τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης

text:
               24.10.2013

               EL

               Επίσημη Εφημερίδα της Ευρωπαϊκής Ένωσης

               L 282/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Οκτωβρίου 2013
   σχετικά με τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης
   (2013/521/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α) σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Δυνάμει της απόφασης 2012/649/ΕΕ του Συμβουλίου, της 15ης Οκτωβρίου 2012 (1), υπεγράφη στις 26 Οκτωβρίου 2012 η συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (εφεξής «η συμφωνία»), με την επιφύλαξη της σύναψής της σε μεταγενέστερη ημερομηνία.

               (2)

               Η παρούσα απόφαση συνιστά ανάπτυξη διατάξεων του κεκτημένου του Σένγκεν, στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να μετέχει σε ορισμένες από τις διατάξεις του κεκτημένου του Σένγκεν (2). Το Ηνωμένο Βασίλειο δεν μετέχει, συνεπώς, στην έκδοση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει.

               (3)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στις οποίες η Ιρλανδία δεν μετέχει, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να μετέχει σε ορισμένες από τις διατάξεις του κεκτημένου του Σένγκεν (3). Η Ιρλανδία δεν μετέχει, συνεπώς, στην έκδοση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει.

               (4)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν μετέχει στη θέσπιση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει.

               (5)

               Η συμφωνία θα πρέπει να εγκριθεί.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (στο εξής «συμφωνία»).
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 12 παράγραφος 1 της συμφωνίας (4).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, αντιπροσωπεύει την Ένωση στη μεικτή επιτροπή που συγκροτείται βάσει του άρθρου 10 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 7 Οκτωβρίου 2013.

            Για το Συμβούλιο

            Ο Πρόεδρος

         J. BERNATONIS

      (1)  ΕΕ L 288 της 19.10.2012, σ. 1.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31987D0373

87/373/ΕΟΚ: Απόφαση του Συμβουλίου της 13ης Ιουλίου 1987 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή

Επίσημη Εφημερίδα αριθ. L 197 της 18/07/1987 σ. 0033 - 0035 Φινλανδική ειδική έκδοση: Κεφάλαιο 1 τόμος 2 σ. 0072  Σουηδική ειδική έκδοση: Κεφάλαιο 1 τόμος 2 σ. 0072

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Ιουλίου 1987  για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή  (87/373/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 145,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το Συμβούλιο αναθέτει στην Επιτροπή, με τις πράξεις που εκδίδει, τις αρμοδιότητες για την εκτέλεση των κανόνων που θεσπίζει· ότι μπορεί να υπαγάγει την άσκηση των αρμοδιοτήτων αυτών σε ορισμένους όρους και ότι μπορεί επίσης να διατηρεί το δικαίωμα να ασκεί απευθείας εκτελεστικές αρμοδιότητες σε ειδικές περιπτώσεις·  ότι, προκειμένου να βελτιωθεί η αποτελεσματικότητα της διαδικασίας λήψης αποφάσεων της Κοινότητας, πρέπει να περιοριστούν οι κατηγορίες των διαδικασιών τις οποίες θα μπορεί να χρησιμοποιεί στο εξής το Συμβούλιο· ότι, κατά συνέπεια, πρέπει να θεσπιστούν ορισμένοι κανόνες με τους οποίους θα πρέπει να είναι σύμφωνες όλες οι νέες διατάξεις στις οποίες προβλέπονται οι όροι άσκησης των εκτελεστικών αρμοδιοτήτων που αναθέτει το Συμβούλιο στην Επιτροπή·  ότι η παρούσα απόφαση δεν πρέπει να θίξει τους όρους άσκησης των αρμοδιοτήτων της Επιτροπής που περιλαμβάνονται σε πράξεις που θεσπίστηκαν πριν από την έναρξη ισχύος της και ότι πρέπει να είναι δυνατή, κατά την τροποποίηση ή την παράταση ισχύος των πράξεων αυτών, η προσαρμογή των όρων αυτών ώστε να είναι σύμφωνοι με εκείνους που περιλαμβάνονται στην παρούσα απόφαση ή η διατήρησή τους,  ΑΠΟΦΑΣΙΖΕΙ:  Άρθρο 1  Εκτός από τις ειδικές περιπτώσεις όπου το Συμβούλιο διατηρεί το δικαίωμα να ασκεί απευθείας εκτελεστικές αρμοδιότητες, το Συμβούλιο αναθέτει στην Επιτροπή, με τις πράξεις που εκδίδει, αρμοδιότητες για την εκτέλεση των κανόνων που θεσπίζει. Το Συμβούλιο προσδιορίζει τα κυριότερα στοιχεία αυτών των αρμοδιοτήτων.  Το Συμβούλιο μπορεί να υπαγάγει την άσκηση των αρμοδιοτήτων αυτών σε ορισμένους όρους οι οποίοι πρέπει να είναι σύμφωνοι με τις διαδικασίες που απαριθμούνται στα άρθρα 2 και 3.  Άρθρο 2  ΔΙΑΔΙΚΑΣΙΑ Ι  Η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.  Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.  Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.  ΔΙΑΔΙΚΑΣΙΑ ΙΙ  Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.  Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή:  Εναλλακτική διατύπωση α)  Η Επιτροπή μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή.  Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.  Εναλλακτική διατύπωση β)  Η Επιτροπή αναβάλλει την εφαρμογή των μέτρων που αποφάσισε για διάστημα που ορίζεται σε κάθε πράξη που εγκρίνει το Συμβούλιο, αλλά που δεν μπορεί, σε καμία περίπτωση, να υπερβαίνει τους τρεις μήνες από την ημερομηνία της ανακοίνωσης.  Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.  ΔΙΑΔΙΚΑΣΙΑ ΙΙΙ  Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  Όταν τα σχεδιαζόμενα μέτρα δεν είναι σύμφωνα με τη γνώμη της Επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  Εναλλακτική διατύπωση α)  Εάν το Συμβούλιο δεν αποφασίσει εντός της προθεσμίας που θα καθορίζεται σε κάθε πράξη που εκδίδει το ίδιο δυνάμει της παρούσας παραγράφου, προθεσμία η οποία σε καμία περίπτωση δεν πρέπει να υπερβαίνει τους τρεις μήνες από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.  Εναλλακτική διατύπωση β)  Εάν, το Συμβούλιο δεν αποφασίσει εντός της προθεσμίας που θα καθορίζεται σε κάθε πράξη που εκδίδει το ίδιο δυνάμει της παρούσας παραγράφου, προθεσμία η οποία σε καμία περίπτωση δεν πρέπει να υπερβαίνει τους τρεις μήνες από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει με απλή πλειοψηφία ότι αντιτίθεται προς τα εν λόγω μέτρα.  Άρθρο 3  Όταν το Συμβούλιο παρέχει στην Επιτροπή την εξουσία να αποφασίσει για μέτρα διασφάλισης, μπορεί να ακολουθηθεί η παρακάτω διαδικασία:  - η Επιτροπή κοινοποιεί στο Συμβούλιο και στα κράτη μέλη κάθε απόφαση σχετικά με μέτρα διασφάλισης,  - μπορεί να προβλεφθεί ότι η Επιτροπή, πριν λάβει την απόφασή της, συμβουλεύεται τα κράτη μέλη σύμφωνα με τους κατά περίπτωση καθοριζόμενους όρους,  - κάθε κράτος μέλος μπορεί να φέρει προς συζήτηση ενώπιον του Συμβουλίου την απόφαση της Επιτροπής μέσα σε προθεσμία που πρέπει να καθορίζεται στην εν λόγω πράξη.  Εναλλακτική διατύπωση α)  Το Συμβούλιο, με ειδική πλειοψηφία, μπορεί να λάβει διαφορετική απόφαση σε προθεσμία που ορίζεται στην εν λόγω πράξη.  Εναλλακτική διατύπωση β)  Το Συμβούλιο, με ειδική πλειοψηφία, μπορεί να κυρώσει, να τροποποιήσει ή να καταργήσει την απόφαση της Επιτροπής. Εάν το Συμβούλιο δεν λάβει απόφαση μέσα σε προθεσμία που πρέπει να καθορίζεται στην εν λόγω πράξη, τότε η απόφαση της Επιτροπής θεωρείται ότι έχει καταργηθεί. Άρθρο 4  Η παρούσα απόφαση δεν θίγει τους όρους άσκησης των αρμοδιοτήτων που έχουν ανατεθεί στην Επιτροπή δυνάμει πράξεων που προηγούνται της έναρξης ισχύος της.  Σε περίπτωση τροποποίησης ή παράτασης της ισχύος των πράξεων αυτών, το Συμβούλιο δύναται είτε να προσαρμόσει τις διαδικασίες που προβλέπονται από τις πράξεις αυτές ώστε να καταστούν σύμφωνες με εκείνες που εκτίθενται στα άρθρα 2 και 3, είτε να διατηρήσει τις υφιστάμενες διαδικασίες.  Άρθρο 5  Το Συμβούλιο επανεξετάζει τις διαδικασίες που προβλέπονται στην παρούσα απόφαση με βάση την έκθεση που θα υποβάλει η Επιτροπή πριν από τις 31 Δεκεμβρίου 1990.  Βρυξέλλες, 13 Ιουλίου 1987.  Για το Συμβούλιο  Ο Πρόεδρος  P. SIMONSEN  (1) ΕΕ αριθ. C 70 της 25. 3. 1986, σ. 6.  (2) ΕΕ αριθ. C 297 της 24. 11. 1986, σ. 94.


Avis juridique important

|

31990D0160

90/160/ΕΟΚ: Απόφαση του Συμβουλίου της 22ας Μαρτίου 1990 μεταξύ της Ομοσπονδιακής Δημοκρατίας της Γερμανίας και της Ευρωπαϊκής Οικονομικής Κοινότητας, αφενός, και της Δημοκρατίας της Αυστρίας, αφετέρου, για τη σύναψη της σύμβασης περί συνεργασίας για τη διαχείριση των υδατικών πόρων της λεκάνης απορροής του Δούναβη

Επίσημη Εφημερίδα αριθ. L 090 της 05/04/1990 σ. 0018 - 0019 Φινλανδική ειδική έκδοση: Κεφάλαιο 15 τόμος 9 σ. 0187  Σουηδική ειδική έκδοση: Κεφάλαιο 15 τόμος 9 σ. 0187

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Μαρτίου 1990  μεταξύ της Ομοσπονδιακής Δημοκρατίας της Γερμανίας και της Ευρωπαϊκής Οικονομικής Κοινότητας, αφενός, και της Δημοκρατίας της Αυστρίας, αφετέρου, για τη σύναψη της σύμβασης περί συνεργασίας για τη διαχείριση των υδατικών πόρων της λεκάνης απορροής του Δούναβη  (90/160/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ρ,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  το ψήφισμα (4) του Συμβουλίου των Ευρωπαϊκών Κοινοτήτων και των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου της 19ης Οκτωβρίου 1987 σχετικά με τη συνέχιση και την υλοποίηση πολιτικής και προγράμματος δράσεως των Ευρωπαϊκών Κοινοτήτων στον τομέα του περιβάλλοντος (1987/1992) και το τέταρτο πρόγραμμα δράσεως της Ευρωπαϊκής Οικονομικής Κοινότητας στον τομέα του περιβάλλοντος, που παρατίθεται στο παράρτημα του ψηφίσματος αυτού, ονομαζόμενο του λοιπού «τέταρτο πρόγραμμα δράσεως»,  Εκτιμώντας:  ότι στα κύρια πεδία δραστηριοτήτων του τετάρτου προγράμματος δράσεως που αποτελεί συνέχεια προηγουμένων προγραμμάτων δράσεως, απαριθμούνται μεταξύ άλλων η παρακολούθηση και ο έλεγχος που αποσκοπούν στη βελτίωση της ποιότητας των υδάτων και στη μείωση της ρύπανσης·  ότι με το τέταρτο πρόγραμμα δράσεως ζητείται η δραστήρια συμμετοχή της Κοινότητας και των κρατών μελών της στις διεθνείς ενέργειες για την προστασία του περιβάλλοντος, και αποδίδεται ιδιαίτερη σημασία στις διμερείς σχέσεις με τρίτες χώρες·  ότι στη σύμβαση μεταξύ της Ομοσπονδιακής Δημοκρατίας της Γερμανίας και της Ευρωπαϊκής Οικονομικής Κοινότητας αφενός, και της Δημοκρατίας της Αυστρίας αφετέρου, περί συνεργασίας για τη διαχείριση των υδατικών πόρων της λεκάνης απορροής του Δούναβη, που υπογράφηκε στο Regensburg την 1η Δεκεμβρίου 1987, προβλέπεται, ειδικότερα, η συγκρότηση Μόνιμης Επιτροπής Διαχείρισης Υδατικών Πόρων, η οποία θα διατυπώνει συστάσεις προς τα συμβαλλόμενα μέρη για τα μέτρα που θα πρέπει να λαμβάνονται υπόψη προκειμένου, μεταξύ άλλων, να βελτιωθεί η ποιότητα των υδατικών πόρων της λεκάνης απορροής του Δούναβη, στο βαθμό που πρόκειται για θέματα καλυπτόμενα από την εν λόγω σύμβαση·  ότι για τη λεκάνη απορροής του Δούναβη ισχύουν οι 15 οδηγίες που απαριθμούνται στο παράρτημα του τελικού πρωτοκόλλου της εν λόγω σύμβασης·  ότι θεωρείται αναγκαίο για την Κοινότητα να συνάψει την εν λόγω σύμβαση προκειμένου να επιτευχθεί ένας από τους στόχους της Κοινότητας όσον αφορά τη διατήρηση, την προστασία και τη βελτίωση της ποιότητας του περιβάλλοντος, όπως προβλέπεται από την Ενιαία Ευρωπαϊκή Πράξη·  ότι την 1η Δεκεμβρίου 1987 υπογράφηκε η εν λόγω σύμβαση εξ ονόματος της Κοινότητας,  ΑΠΟΦΑΣΙΖΕΙ:  Άρθρο 1  Η σύμβαση μεταξύ της Ομοσπονδιακής Δημοκρατίας της Γερμανίας και της Ευρωπαϊκής Οικονομικής Κοινότητας, αφενός, και της Δημοκρατίας της Αυστρίας αφετέρου, για τη συνεργασία στη διαχείριση των υδατικών πόρων της λεκάνης απορροής του Δούναβη, εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της σύμβασης επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου των Ευρωπαϊκών Κοινοτήτων καταθέτει, εξ ονόματος της Ευρωπαϊκής Οικονομικής Κοινότητας, το έγγραφο έγκρισης που προβλέπεται στο άρθρο 12 της σύμβασης. Δεδομένου ότι τόσο η Ευρωπαϊκή Οικονομική Κοινότητα όσο και η Ομοσπονδιακή Δημοκρατία της Γερμανίας είναι συμβαλλόμενα μέρη σε αυτήν τη σύμβαση, οι αρμόδιες αρχές τους θα συντονίσουν το χρονοδιάγραμμα των εργασιών τους, έτσι ώστε τα έγγραφα έγκρισης αμφοτέρων των μερών να κατατεθούν ταυτόχρονα.  Βρυξέλλες, 22 Μαρτίου 1990.  Για το Συμβούλιο  Ο Πρόεδρος  P. FLYNN  (1) ΕΕ αριθ. C 98 της 19. 4. 1989, σ. 10.  (2) ΕΕ αριθ. C 256 της 9. 10. 1989, σ. 152.  (3) ΕΕ αριθ. C 298 της 27. 11. 1989, σ. 1.  (4) ΕΕ αριθ. C 328 της 7. 12. 1987, σ. 1.


Avis juridique important

|

32001D0266

2001/266/ΕΚ: Απόφαση του Συμβουλίου, της 19ης Μαρτίου 2001, σχετικά με την υπογραφή συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 108 της 18/04/2001 σ. 0027 - 0027

Απόφαση του Συμβουλίουτης 19ης Μαρτίου 2001σχετικά με την υπογραφή συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών(Κείμενο που παρουσιάζει ενδιαφέρον για τον ΕΟΧ)(2001/266/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 71 και 93 σε συνδυασμό με το άρθρο 300 παράγραφος 3 δεύτερο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών (εφεξής καλούμενη "συμφωνία"), προσφέρει ένα κατάλληλο μέσο για περαιτέρω ανάπτυξη των σχέσεων στο πεδίο των μεταφορών μεταξύ των συμβαλλομένων μερών.(2) Η σύναψη της συμφωνίας συμβάλλει στην ομαλή λειτουργία της εσωτερικής αγοράς διότι θα προωθήσει τη διαμετακομιστική κυκλοφορία μέσω της Δημοκρατίας της Ουγγαρίας στις εσωτερικές μεταφορές μεταξύ Ελλάδας και των υπολοίπων κρατών μελών και, επομένως, θα επιτρέψει να διεξάγεται το ενδοκοινοτικό εμπόριο με το λιγότερο δυνατό κόστος για το κοινό εν γένει και να μειωθούν στο ελάχιστο τα διοικητικά και τεχνικά εμπόδια που το επηρεάζουν.(3) Η σύναψη της συμφωνίας προωθεί τις συνδυασμένες μεταφορές με σκοπό να προστατευθεί το περιβάλλον.(4) Η συμφωνία θα πρέπει να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 19 της συμφωνίας(3).Άρθρο 3Η Επιτροπή, επικουρούμενη από αντιπροσώπους των μελών του Συμβουλίου, εκπροσωπεί την Κοινότητα στην επιτροπή μεταφορών Κοινότητας/Ουγγαρίας, που συγκροτείται δυνάμει του άρθρου 13 της συμφωνίας (εφεξής καλούμενη "επιτροπή").Η θέση την οποία λαμβάνει η Κοινότητα στην επιτροπή εγκρίνεται από το Συμβούλιο με ειδική πλειοψηφία κατόπιν προτάσεως της Επιτροπής. Το Συμβούλιο αποφασίζει με απλή πλειοψηφία όταν η απόφαση την οποία προτίθεται να λάβει η επιτροπή αφορά τον εσωτερικό της κανονισμό.Οι αποφάσεις της επιτροπής δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 19 Μαρτίου 2001.Για το ΣυμβούλιοM. WinbergΟ Πρόεδρος(1) ΕΕ C 89 Ε της 28.3.2000, σ. 35.(2) Γνώμη που διατυπώθηκε στις 25.10.2000 (δεν έχει ακόμα δημοσιευθεί στην Επίσημη Εφημερίδα).(3) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: 2014/626/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών της κοινής επιχείρησης ENIAC για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/329

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών της κοινής επιχείρησης ENIAC για το οικονομικό έτος 2012
   (2014/626/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης ENIAC για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης ENIAC για το οικονομικό έτος 2012, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05851/2014 – C7-0053/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 72/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης ENIAC (4), και ιδίως το άρθρο 11 παράγραφος 4,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0204/2014),

               1.

               εγκρίνει το κλείσιμο των λογαριασμών της κοινής επιχείρησης ENIAC για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης ENIAC, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 369 της 17.12.2013, σ. 18.

      (2)  EE L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  EE L 30 της 4.2.2008, σ. 21.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2011/575/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/149

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2009
   (2011/575/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2009 συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (3), και ιδίως το άρθρο 23,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0107/2011),

               1.

               εγκρίνει το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 124.

      (2)  ΕΕ L 248 της 16.9.2002, σ. 1.

      (3)  ΕΕ L 142 της 30.4.2004, σ. 1.

      (4)  ΕΕ L 357 της 31.12.2002, σ. 72.


Avis juridique important

|

32004D0213

2004/213/ΕΚ: Απόφαση της Επιτροπής, της 3ης Φεβρουαρίου 2004, σχετικά με την υλοποίηση της προπαρασκευαστικής δράσης για την ενίσχυση του ευρωπαϊκού βιομηχανικού δυναμικού έρευνας στον τομέα της ασφάλειας

Επίσημη Εφημερίδα αριθ. L 067 της 05/03/2004 σ. 0018 - 0022

Απόφαση της Επιτροπήςτης 3ης Φεβρουαρίου 2004σχετικά με την υλοποίηση της προπαρασκευαστικής δράσης για την ενίσχυση του ευρωπαϊκού βιομηχανικού δυναμικού έρευνας στον τομέα της ασφάλειας(2004/213/ΕΚ)Η ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2003/113 τελικό της Επιτροπής, της 11ης Μαρτίου 2003, με την οποία εγκρίθηκε η ανακοίνωση με τίτλο "Ευρωπαϊκή άμυνα - Βιομηχανικά θέματα και θέματα αγοράς - Για να χαραχθεί μια πολιτική της ΕΕ στον τομέα του αμυντικού εξοπλισμού"(1), και ιδίως το σημείο 5,το άρθρο 157 παράγραφος 1 τέταρτη παύλα, της συνθήκης ("να βελτιώσει την εκμετάλλευση του βιομηχανικού δυναμικού των πολιτικών στους τομείς της καινοτομίας, της έρευνας και της τεχνολογικής ανάπτυξης"),ΑΠΟΦΑΣΙΖΕΙ:Άρθρο 1Η Επιτροπή θέτει σε εφαρμογή μια προπαρασκευαστική δράση για την ενίσχυση του ευρωπαϊκού βιομηχανικού δυναμικού έρευνας στον τομέα της ασφάλειας (2004-2006), όπως αυτή ορίζεται στην ανακοίνωση της Επιτροπής με τίτλο "Υλοποίηση της προπαρασκευαστικής δράσης για την ενίσχυση του ευρωπαϊκού βιομηχανικού δυναμικού έρευνας στον τομέα της ασφάλειας: Προς ένα πρόγραμμα προώθησης της ευρωπαϊκής ασφάλειας μέσω της έρευνας και της τεχνολογίας".Οι δραστηριότητες και το πρόγραμμα εργασίας της προπαρασκευαστικής δράσης αποτελούν μέρος της ως άνω ανακοίνωσης (κεφάλαιο II) και αποτελούν τη βάση για τις επακόλουθες προσκλήσεις υποβολής προτάσεων και προσκλήσεις υποβολής προσφορών.Άρθρο 2Οι λεπτομερείς όροι υλοποίησης της εν λόγω προπαρασκευαστικής δράσης εκτίθενται στο παράρτημα.Η γραμμή του προϋπολογισμού για την υπόψη δραστηριότητα είναι η 08 14 01.Βρυξέλλες, 3 Φεβρουαρίου 2004.Για την ΕπιτροπήPhilippe BusquinΜέλος της Επιτροπής(1) Δεν έχει ακόμα δημοσιευθεί στην Επίσημη Εφημερίδα.ΠΑΡΑΡΤΗΜΑΥΛΟΠΟΙΗΣΗ ΤΗΣ ΠΡΟΠΑΡΑΣΚΕΥΑΣΤΙΚΗΣ ΔΡΑΣΗΣ(1)1. Δραστηριότητες και χρηματοδοτική στήριξηΟι δραστηριότητες που θα αναληφθούν στο πλαίσιο της προπαρασκευαστικής δράσης "Ενίσχυση του ευρωπαϊκού βιομηχανικού δυναμικού έρευνας στον τομέα της ασφάλειας" θα είναι έργα και δραστηριότητες υποστήριξης. Τα έργα θα έχουν κατά κανόνα διάρκεια ενός έως δύο ετών ενώ οι δραστηριότητες υποστήριξης θα έχουν διάρκεια έξι μηνών έως τριών ετών.Τα έργα θα αποτελέσουν αντικείμενο προσκλήσεων υποβολής προτάσεων. Η χρηματοδοτική συνεισφορά στα έργα θα διέπεται από γραπτή συμφωνία (επονομαζόμενη "σύμβαση επιχορήγησης"). Οι δραστηριότητες υποστήριξης θα επιλέγονται κατόπιν είτε προσκλήσεων υποβολής προτάσεων, οι οποίες οδηγούν στη σύναψη συμβάσεων επιχορήγησης, είτε προσκλήσεων υποβολής προσφορών, οι οποίες καταλήγουν στη σύναψη συμβάσεων παροχής υπηρεσιών.Οι προσκλήσεις υποβολής προτάσεων ή υποβολής προσφορών θα δημοσιευθούν στην Επίσημη Εφημερίδα της Ευρωπαϊκής Ένωσης.Στην περίπτωση των προσκλήσεων υποβολής προτάσεων, οι διαδικασίες αξιολόγησης και διαπραγμάτευσης και οι αρχές που διέπουν τα δικαιώματα πνευματικής ιδιοκτησίας και τις συμβάσεις επιχορήγησης περιγράφονται στις ενότητες 3, 4, 5, 6 και 7 κατωτέρω. Για τις προσκλήσεις υποβολής προσφορών θα χρησιμοποιηθούν οι τυποποιημένες διαδικασίες και συμβάσεις.Η Επιτροπή μπορεί να καλέσει ανεξάρτητους εμπειρογνώμονες να την επικουρήσουν στην εκπόνηση του ευρωπαϊκού προγράμματος έρευνας στον τομέα της ασφάλειας, στην αξιολόγηση των προτάσεων και στην παρακολούθηση των δραστηριοτήτων, συμπεριλαμβανομένων των γενικών αποτελεσμάτων της προπαρασκευαστικής δράσης. Οι εμπειρογνώμονες αυτοί θα ορίζονται με απόφαση του διατάκτη της Επιτροπής βάσει πρόσκλησης υποβολής υποψηφιοτήτων.2. Συμμετοχή2.1. Γενικές αρχέςΕπιλέξιμες να συμμετάσχουν και να λάβουν χρηματοδοτική συνεισφορά εκ μέρους της Κοινότητας θα είναι νομικές οντότητες εγκατεστημένες σε κράτος μέλος(2). Οι συμμετέχοντες θα είναι δημόσιες αρχές, δημόσιες και ιδιωτικές επιχειρήσεις (συμπεριλαμβανομένων των ΜΜΕ), ιδρύματα ανώτατης εκπαίδευσης και ερευνητικοί οργανισμοί.Σε εξαιρετικές περιπτώσεις, είναι επίσης δυνατόν να συμμετάσχουν, πέραν και επιπλέον του ελάχιστου αριθμού συμμετεχόντων, και νομικές οντότητες εγκατεστημένες σε τρίτη χώρα. Στις περιπτώσεις αυτές, μπορεί κατ'εξαίρεση να παραχωρηθεί χρηματοδοτική συνεισφορά εκ μέρους της Κοινότητας. Η συμμετοχή τρίτων χωρών υπόκειται σε αμοιβαίους διακανονισμούς με την εκάστοτε τρίτη χώρα.Θα ληφθούν κατάλληλα μέτρα ώστε να διασφαλισθεί ότι ο χειρισμός των διαβαθμισμένων πληροφοριών ευθυγραμμίζεται με τις διατάξεις της Επιτροπής που αφορούν την ασφάλεια(3). Επιπλέον, τα μέλη της εκάστοτε κοινοπραξίας θα είναι υποχρεωμένα να διασφαλίζουν ότι κατά τον χειρισμό διαβαθμισμένων πληροφοριών τηρούνται οι εφαρμοστέες κανονιστικές διατάξεις περί ασφάλειας.2.2. Ελάχιστος αριθμός συμμετεχόντωνΗ εκτέλεση του εκάστοτε έργου θα αναληφθεί από κοινοπραξία απαρτιζόμενη από δύο τουλάχιστον ανεξάρτητες μεταξύ τους νομικές οντότητες, εγκατεστημένες σε διαφορετικά κράτη μέλη(4). Σημειωτέον ότι η συνεργασία μεταξύ νομικών οντοτήτων από διαφορετικά κράτη μέλη, συμπεριλαμβανομένων των δημόσιων οργανισμών ασφάλειας, ενθαρρύνεται ιδιαίτερα και αποτελεί βασικό στόχο της εν λόγω προπαρασκευαστικής δράσης.Η εκτέλεση μιας δραστηριότητας υποστήριξης μπορεί να αναληφθεί είτε από έναν μόνο συμμετέχοντα είτε από κοινοπραξία.Οι κοινοπραξίες θα εκπροσωπούνται από έναν συντονιστή, ο οποίος θα έχει καθήκοντα συντονισμού και κατανομής της κοινοτικής χρηματοδοτικής συνεισφοράς μεταξύ των συμμετεχόντων.2.3. Τεχνική ικανότητα και πόροιΟι συμμετέχοντες θα πρέπει να διαθέτουν τις γνώσεις και τις τεχνικές ικανότητες που είναι απαραίτητες για τη διεξαγωγή της εκάστοτε δραστηριότητας. Ενόσω προχωρούν οι εργασίες, οι συμμετέχοντες θα πρέπει να διαθέτουν επαρκείς πόρους, όταν και όσο χρειάζεται, για τη διεξαγωγή της δραστηριότητας. Ως πόροι απαραίτητοι για τη διεξαγωγή της δραστηριότητας νοούνται οι ανθρώπινοι πόροι, οι υποδομές, οι οικονομικοί πόροι και, εφόσον χρειάζεται, τα άυλα αγαθά και άλλοι πόροι που διατίθενται από τρίτο μέρος βάσει προγενέστερης δέσμευσης.3. Αξιολόγηση των προτάσεων έργων3.1. Διαδικασία αξιολόγησης και επιλογήςΟι προτάσεις έργων που θα υποβληθούν κατόπιν πρόσκλησης υποβολής προτάσεων θα αξιολογηθούν σύμφωνα με τη διαδικασία που περιγράφεται κατωτέρω. Κατά τον χειρισμό των διαβαθμισμένων εγγράφων θα τηρηθούν οι σχετικοί εφαρμοστέοι κανόνες.3.2. Έλεγχος επιλεξιμότηταςΟι υπηρεσίες της Επιτροπής θα επαληθεύουν κατά πόσον οι προτάσεις πληρούν τα ακόλουθα κριτήρια επιλεξιμότητας:- παραλαβή της πρότασης από την Επιτροπή το αργότερο κατά την καταληκτική ημερομηνία και ώρα που καθορίζεται στην πρόσκληση υποβολής προτάσεων,- ελάχιστος αριθμός συμμετεχόντων, όπως αυτός υποδεικνύεται στην πρόσκληση υποβολής προτάσεων,- πληρότητα της πρότασης, δηλαδή παρουσία όλων των απαιτούμενων διοικητικών εντύπων και της περιγραφής της πρότασης.Θα λαμβάνονται υπόψη για αξιολόγηση μόνον οι προτάσεις που πληρούν τα ανωτέρω κριτήρια επιλεξιμότητας.3.3. Κριτήρια αξιολόγησηςΚάθε πρόταση θα αξιολογείται βάσει των ακόλουθων κριτηρίων αξιολόγησης:- συνάφεια της πρότασης προς το πρόγραμμα εργασίας της προπαρασκευαστικής δράσης,- ενίσχυση της ανταγωνιστικότητας της ευρωπαϊκής βιομηχανίας και δυνατότητες εκμετάλλευσης των αποτελεσμάτων,- επιστημονική ή/και τεχνολογική αριστεία και συμβολή στην απτή και αποδείξιμη βελτίωση της ασφάλειας,- ανάπτυξη αποτελεσματικών εταιρικών σχέσεων μεταξύ των (δημόσιων) χρηστών, της βιομηχανίας και της ερευνητικής κοινότητας,- ικανότητα επιτυχούς διεξαγωγής και αποτελεσματικής διαχείρισης του έργου, συμπεριλαμβανομένων της προστασίας των τυχόν διαβαθμισμένων πληροφοριών και του σαφούς σχεδιασμού της διαχείρισης της πνευματικής ιδιοκτησίας.3.4. Βαθμολόγηση, ελάχιστες βαθμολογίες και συντελεστές στάθμισης των κριτηρίων αξιολόγησηςΓια κάθε κριτήριο αξιολόγησης, οι προτάσεις θα βαθμολογούνται σε μια κλίμακα έξι βαθμών από 0 έως 5, που έχει ως εξής:0 - η πρόταση δεν αντιμετωπίζει το υπό εξέταση ζήτημα ή δεν μπορεί να αξιολογηθεί βάσει αυτού του κριτηρίου λόγω ελλιπών ή ατελών στοιχείων·1 - ανεπαρκής· 2 - μέτρια· 3 - καλή· 4 - πολύ καλή· 5 - άριστη.Για όλα τα κριτήρια αξιολόγησης, η ελάχιστη απαιτούμενη βαθμολογία θα είναι 3. Οι προτάσεις που δεν συγκεντρώνουν την ελάχιστη απαιτούμενη βαθμολογία για οποιοδήποτε κριτήριο, θα απορρίπτονται. Για όλα τα κριτήρια αξιολόγησης ισχύει ίδιος συντελεστής στάθμισης. Συνολική βαθμολογία θα λαμβάνουν μόνο οι προτάσεις που συγκεντρώνουν την ελάχιστη βαθμολογία για όλα τα κριτήρια αξιολόγησης. Η ελάχιστη συνολική βαθμολογία θα είναι 18/25.3.5. Διαδικασία αξιολόγησης των προτάσεωνΚάθε πρόταση θα αξιολογείται από τρεις τουλάχιστον αξιολογητές (προσωπικό της Επιτροπής, ανεξάρτητοι εμπειρογνώμονες, ή και τα δύο), εργαζόμενους ανεξάρτητα και χωρίς σύγκρουση συμφερόντων. Οι αξιολογητές θα απονείμουν βαθμούς και θα διατυπώσουν σχόλια για κάθε κριτήριο αξιολόγησης.Όταν όλοι οι αξιολογητές στους οποίους έχει ανατεθεί η αξιολόγηση μιας πρότασης ολοκληρώσουν την ατομική τους αξιολόγηση, μπορεί να συγκληθεί συναινετική συνεδρίαση με σκοπό την εξέταση των βαθμολογιών που έχουν απονεμηθεί και την επίτευξη συναινετικής βαθμολογίας για κάθε κριτήριο.Μια επιτροπή αξιολόγησης θα διενεργήσει την τελική εξέταση των προτάσεων, θα παγιώσει τις βαθμολογίες και θα εξετάσει τις συναινετικές εκθέσεις. Το αποτέλεσμα της συνεδρίασης της επιτροπής αξιολόγησης θα είναι μια έκθεση η οποία θα περιέχει, για κάθε πρόταση, τις βαθμολογίες και τα συνοδευτικά σχόλια για όλα τα κριτήρια αξιολόγησης, καθώς και έναν κατάλογο των προτάσεων που έχουν συγκεντρώσει τουλάχιστον τις ελάχιστες βαθμολογίες, εφόσον υπάρχουν, με την αντίστοιχη τελική βαθμολογία, καθώς και τις συστάσεις τις επιτροπής ως προς τη σειρά προτεραιότητας.3.6. Ενημέρωση των προτεινόντωνΟ συντονιστής κάθε πρότασης θα λάβει την έκθεση συνολικής αξιολόγησης. Για τις προτάσεις που έχουν απορριφθεί επειδή δεν συγκέντρωσαν την ελάχιστη βαθμολογία για κάποιο κριτήριο αξιολόγησης, στην έκθεση συνολικής αξιολόγησης περιέχονται εκτενή σχόλια μόνο για τα κριτήρια που εξετάστηκαν πριν διαπιστωθεί η ανεπάρκεια συγκέντρωσης της ελάχιστης βαθμολογίας.4. Ολοκλήρωση της αξιολόγησης4.1. Πίνακας κατάταξης της ΕπιτροπήςΟι υπηρεσίες της Επιτροπής θα καταρτίσουν πίνακα τελικής κατάταξης, κατά σειρά προτεραιότητας βάσει της τελικής βαθμολογίας, όλων των προτάσεων που υπεβλήθησαν σε αξιολόγηση και συγκέντρωσαν τουλάχιστον τις ελάχιστες απαιτούμενες βαθμολογίες. Σε περίπτωση που δύο προτάσεις έχουν λάβει την ίδια τελική βαθμολογία, για την τελική κατάταξη των προτάσεων οι υπηρεσίες της Επιτροπής θα λάβουν υπόψη τους στόχους της προπαρασκευαστικής δράσης, τη συμβατότητα των προτάσεων με τους δεδηλωμένους στόχους της Κοινότητας και τον διαθέσιμο προϋπολογισμό.4.2. Εφεδρικός πίνακας της ΕπιτροπήςΚατά την κατάρτιση του πίνακα των προτάσεων που θα επιλεγούν για διαπραγμάτευση θα ληφθεί υπόψη ο διαθέσιμος προϋπολογισμός (προσδιορίζεται στην πρόσκληση υποβολής προτάσεων). Εάν χρειάζεται, ορισμένες προτάσεις θα τεθούν σε "εφεδρεία" για τις περιπτώσεις αποτυχίας της διαπραγμάτευσης κάποιων έργων, απόσυρσης προτάσεων ή/και εξοικονόμησης πόρων κατά τη διαπραγμάτευση των συμβάσεων.Οι συντονιστές των "σε εφεδρεία" προτάσεων θα λάβουν επιβεβαίωση της δυνατότητας ανάληψης διαπραγματεύσεων ενόψει σύναψης σύμβασης, μόνο εφόσον εξασφαλισθούν συμπληρωματικοί χρηματοδοτικοί πόροι.Όταν εξαντληθεί ο προϋπολογισμός της συγκεκριμένης πρόσκλησης, οι εναπομένουσες "σε εφεδρεία" προτάσεις των οποίων η χρηματοδότηση δεν κατέστη δυνατή, θα απορριφθούν και οι συντονιστές τους θα ενημερωθούν σχετικά.4.3. Απόφαση απόρριψηςΟι προτάσεις που έχουν κριθεί μη επιλέξιμες ή εκτός πεδίου, οι προτάσεις που δεν έχουν συγκεντρώσει τις επιμέρους ελάχιστες βαθμολογίες για τα κριτήρια αξιολόγησης και οι προτάσεις οι οποίες, επειδή βρίσκονται σε χαμηλή κλίμακα κατάταξης, δεν είναι δυνατό να χρηματοδοτηθούν για δημοσιονομικούς λόγους, θα απορρίπτονται με απόφαση του διατάκτη της Επιτροπής.5. Διαδικασία διαπραγμάτευσης και επιλογήςΑμέσως μετά την κατάρτιση του πίνακα κατάταξης από τις υπηρεσίες της Επιτροπής, οι συντονιστές των προτάσεων που δεν απορρίφθηκαν και για τις οποίες διατίθεται χρηματοδότηση θα κληθούν σε διαπραγματεύσεις.Οι διαπραγματεύσεις μπορεί να αφορούν οποιαδήποτε επιστημονική, νομική ή χρηματοοικονομική πτυχή της εκάστοτε πρότασης, με βάση τις παρατηρήσεις που διατυπώθηκαν κατά το στάδιο της αξιολόγησης ή οποιοδήποτε άλλο θέμα ελήφθη υπόψη κατά το στάδιο της κατάταξης.Οι υποψήφιοι ανάδοχοι θα πρέπει να πληρούν τις απαιτήσεις που καθορίζονται στον δημοσιονομικό κανονισμό(5). Επιπλέον, οποιοσδήποτε υποψήφιος ανάδοχος τελεί υπό κατάσταση σύγκρουσης συμφερόντων ή αποδειχθεί ένοχος ψευδών δηλώσεων κατά την παροχή των πληροφοριών που του ζητήθηκαν ως προϋπόθεση για τη συμμετοχή του στη σύμβαση ή δεν έχει παράσχει αυτές τις πληροφορίες, θα αποκλείεται από κάθε μελλοντική σύμβαση επιχορήγησης(6).Εάν αποδειχθεί αδύνατη η επίτευξη συμφωνίας με κάποιον προτείνοντα εντός εύλογης προθεσμίας που μπορεί να επιβάλουν οι υπηρεσίες της Επιτροπής, είναι δυνατό να διακοπούν οι διαπραγματεύσεις για την προετοιμασία της σύμβασης και να απορριφθεί η αντίστοιχη πρόταση. Οι υπηρεσίες της Επιτροπής θα διαπραγματευθούν τις επιλεγείσες προτάσεις ακολουθώντας τη σειρά τελικής κατάταξης των προτάσεων, εντός των ορίων των προβλεπόμενων δημοσιονομικών πόρων.Εάν οι διαπραγματεύσεις ολοκληρωθούν επιτυχώς, θα συναφθούν συμβάσεις επιχορήγησης.6. Εκθέσεις και έλεγχοιΤα έργα και οι δραστηριότητες υποστήριξης θα αποτελούν αντικείμενο τακτικών εκθέσεων προς την Επιτροπή, με σκοπό την κατάλληλη παρακολούθησή τους. Στο έργο της παρακολούθησης των δραστηριοτήτων, η Επιτροπή μπορεί να επικουρείται από ανεξάρτητους εμπειρογνώμονες (κατάλληλα εξουσιοδοτημένους, εάν χρειάζεται). Η Επιτροπή, ή οποιοσδήποτε εξουσιοδοτημένος αντιπρόσωπος της Επιτροπής, θα έχει το δικαίωμα να διενεργεί επιστημονικούς, τεχνολογικούς ή λογιστικούς ελέγχους στους συμμετέχοντες, ούτως ώστε να διασφαλισθεί ότι οι δραστηριότητες διεξάγονται ή έχουν διεξαχθεί σύμφωνα με τους όρους που έχουν δηλώσει οι συμμετέχοντες και σύμφωνα με τις διατάξεις της σύμβασης.7. Σύμβαση και δικαιώματα διανοητικής ιδιοκτησίας7.1. Γενικές αρχέςΟι συμβάσεις επιχορήγησης που θα συναφθούν για τα έργα και τις δραστηριότητες υποστήριξης θα βασίζονται στο υπόδειγμα συμβάσεων του έκτου προγράμματος πλαισίου. Κάθε σύμβαση επιχορήγησης θα υπογραφεί από τον διατάκτη της Επιτροπής και από όλους τους συμμετέχοντες στην εκάστοτε κοινοπραξία.Στη σύμβαση είναι δυνατό να προστεθούν ειδικές ρήτρες σχετικές με την κυριότητα, την προστασία και την αξιοποίηση των γνώσεων, την τήρηση εμπιστευτικότητας, και τα δικαιώματα πρόσβασης, προκειμένου να συνεκτιμηθούν οι τυχόν ιδιαιτερότητες των δραστηριοτήτων που θα αναληφθούν στο πλαίσιο της εν λόγω προπαρασκευαστικής δράσης.7.2. Χρηματοδοτική συνεισφορά της ΚοινότηταςΗ χρηματοδοτική συνεισφορά της Κοινότητας θα λάβει τη μορφή συνεισφοράς στον προϋπολογισμό, υπολογιζόμενης ως ποσοστό επί του προϋπολογισμού που θα καταρτίσουν οι συμμετέχοντες για την εκτέλεση του έργου ή της δραστηριότητας υποστήριξης. Οι δαπάνες που είναι αναγκαίες για την εκτέλεση του έργου ή της δραστηριότητας υποστήριξης θα πιστοποιούνται από εξωτερικό λογιστικό ελεγκτή ή, στην περίπτωση των δημόσιων οργανισμών, από αρμόδιο δημόσιο υπάλληλο.Για να είναι επιλέξιμες προς απόδοση, οι δαπάνες θα πρέπει να πληρούν τις ακόλουθες προϋποθέσεις:1. πρέπει να είναι πραγματικές, οικονομικές και αναγκαίες για την εκτέλεση του έργου ή της δραστηριότητας υποστήριξης,2. πρέπει να προσδιορίζονται σύμφωνα με τις συνήθεις αρχές λογιστικής του εκάστοτε συμμετέχοντος,3. πρέπει να έχουν ηθκαταχωριστεί στα λογιστικά βιβλία των συμμετεχόντων ή, στην περίπτωση πόρων προερχόμενων από τρίτους, στα λογιστικά βιβλία των τελευταίων,4. πρέπει να είναι απαλλαγμένες από έμμεσους φόρους, δασμούς και τόκους και να μην προσπορίζουν οποιοδήποτε κέρδος.7.3. Μηχανισμοί χρηματοδότησηςΓια τα έργα, προβλέπονται δύο μηχανισμοί χρηματοδότησης με βάση τις κατηγορίες έρευνας που καθορίζονται στο κοινοτικό πλαίσιο των κρατικών ενισχύσεων υπέρ της έρευνας και της ανάπτυξης(7):1. βιομηχανική έρευνα,2. δραστηριότητες προανταγωνιστικής ανάπτυξης.Για λόγους πληρότητας, προστέθηκε ένας τρίτος μηχανισμός χρηματοδότησης:3. διαχείριση των δραστηριοτήτων.Στον πίνακα που ακολουθεί εμφαίνονται τα μέγιστα ποσοστά χρηματοδοτικής συνεισφοράς της Κοινότητας στα έργα ανάλογα με τον μηχανισμό χρηματοδότησης.>ΘΕΣΗ ΠΙΝΑΚΑ>Σε περίπτωση σώρευσης της κοινοτικής χρηματοδοτικής συνεισφοράς με εθνική χρηματοδότηση υπό μορφή κρατικής ενίσχυσης, η συνολική δημόσια στήριξη δεν επιτρέπεται να υπερβεί, δυνάμει του κοινοτικού πλαισίου των κρατικών ενισχύσεων υπέρ της έρευνας και της ανάπτυξης, τα όρια του 75 % για τη βιομηχανική έρευνα και του 50 % για τις δραστηριότητες προανταγωνιστικής ανάπτυξης.Οι επιχορηγήσεις που θα παραχωρηθούν για τις δραστηριότητες υποστήριξης δεν υπόκεινται στους κανόνες που ισχύουν για τις κρατικές ενισχύσεις. Οι επιχορηγήσεις αυτές θα καλύψουν ποσοστό έως και 75 % των επιλέξιμων δαπανών, συμπεριλαμβανομένου ενδεχομένως ποσοστού έως και 10 % της συνολικής συνεισφοράς για τις δραστηριότητες διαχείρισης.7.4. Δικαιώματα πνευματικής ιδιοκτησίαςΟι γνώσεις θα ανήκουν στους αναδόχους που τις παρήγαγαν. Για οποιαδήποτε μεταφορά γνώσεων που έχουν παραχθεί στο πλαίσιο σύμβασης επιχορήγησης, ή για οποιαδήποτε παραχώρηση δικαιωμάτων πρόσβασης σε τέτοιες γνώσεις σε άλλον οργανισμό εξωτερικό της κοινοπραξίας, θα απαιτείται έγκριση της Επιτροπής, των κρατών μελών στα οποία είναι εγκατεστημένοι οι συμμετέχοντες και των λοιπών αναδόχων.Η Επιτροπή ή τα ενδιαφερόμενα κράτη μέλη είναι δυνατό να αρνηθούν να παραχωρήσουν αυτή την έγκριση, κατ'επίκληση μειζόνων ευρωπαϊκών ή εθνικών συμφερόντων ή κατ'εφαρμογή της οικείας νομοθεσίας. Οι λοιποί ανάδοχοι είναι δυνατό να αρνηθούν να συναινέσουν στην υπόψη μεταφορά γνώσεων ή παραχώρηση δικαιωμάτων εάν είναι σε θέση να αποδείξουν ότι η μεταφορά γνώσεων ή παραχώρηση δικαιωμάτων μπορεί να ζημιώσει σοβαρά τα εμπορικά ή βιομηχανικά τους συμφέροντα ή ότι συνιστά παράβαση νομικών υποχρεώσεων.(1) Κατά τον χρόνο δημοσίευσης των προσκλήσεων υποβολής προτάσεων, η Επιτροπή θα εκδώσει λεπτομερή οδηγό για τους προτείνοντες.(2) Ως κράτη μέλη νοούνται όλα τα κράτη της ΕΕ των 25, συμπεριλαμβανομένων των προσχωρούντων κρατών.(3) ΕΕ L 317 της 3.12.2001.(4) Εάν η σύνθεση ενός ΕΟΟΣ ανταποκρίνεται σε αυτές τις προϋποθέσεις, ο ΕΟΟΣ είναι επίσης επιλέξιμος.(5) Δημοσιονομικός κανονισμός, άρθρα 114 και 93.(6) Δημοσιονομικός κανονισμός, άρθρα 114 και 94.(7) ΕΕ C 45 της 17.2.1996, σ. 5.


title: 2011/186/Ευρατόμ: Απόφαση του Συμβουλίου, της 14ης Ιουνίου 2010 , για την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και του Τουρκμενιστάν αφετέρου, για το εμπόριο και τα συναφή με το εμπόριο θέματα, και της ανταλλαγής επιστολών για την τροποποίηση της ενδιάμεσης συμφωνίας, όσον αφορά τις αυθεντικές γλωσσικές εκδόσεις

text:
               26.3.2011

               EL

               Επίσημη Εφημερίδα της Ευρωπαϊκής Ένωσης

               L 80/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Ιουνίου 2010
   για την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και του Τουρκμενιστάν αφετέρου, για το εμπόριο και τα συναφή με το εμπόριο θέματα, και της ανταλλαγής επιστολών για την τροποποίηση της ενδιάμεσης συμφωνίας, όσον αφορά τις αυθεντικές γλωσσικές εκδόσεις
   (2011/186/Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Εν αναμονή της ενάρξεως ισχύος της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και του Τουρκμενιστάν αφετέρου, η οποία υπεγράφη στις Βρυξέλλες, στις 25 Μαΐου 1998, είναι αναγκαίο να εγκριθεί η ενδιάμεση συμφωνία μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και του Τουρκμενιστάν αφετέρου, για το εμπόριο και τα συναφή με το εμπόριο θέματα, η οποία υπεγράφη στις Βρυξέλλες, στις 10 Νοεμβρίου 1999, (η «ενδιάμεση συμφωνία») (1).

               (2)

               Το άρθρο 31 της ενδιάμεσης συμφωνίας θα πρέπει να τροποποιηθεί για να ληφθούν υπόψη οι νέες επίσημες γλώσσες της Ένωσης από την υπογραφή της ενδιάμεσης συμφωνίας, μέσω της ανταλλαγής επιστολών μεταξύ της Ευρωπαϊκής Κοινότητας και του Τουρκμενιστάν για την τροποποίηση της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και του Τουρκμενιστάν αφετέρου, για το εμπόριο και τα συναφή με το εμπόριο θέματα, όσον αφορά τις αυθεντικές γλωσσικές εκδόσεις (η «ανταλλαγή επιστολών») (2).

               (3)

               Η σύναψη, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας, των παραρτημάτων, του πρωτοκόλλου και των δηλώσεων της, καθώς και της ανταλλαγής επιστολών, θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Εγκρίνονται η σύναψη , από την Ευρωπαϊκή Επιτροπή , εξ ονόματος της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και του Τουρκμενιστάν αφετέρου, για το εμπόριο και τα συναφή με το εμπόριο θέματα, μαζί με τα παραρτήματα, το πρωτόκολλο και τις δηλώσεις της, καθώς και η ανταλλαγή επιστολών μεταξύ της Ευρωπαϊκής Κοινότητας και του Τουρκμενιστάν για την τροποποίηση της ενδιάμεσης συμφωνίας μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και του Τουρκμενιστάν, αφετέρου, για το εμπόριο και τα συναφή με το εμπόριο θέματα, όσον αφορά τις αυθεντικές γλωσσικές εκδόσεις.

      Λουξεμβούργο, 14 Ιουνίου 2010.

            Για το Συμβούλιο

            Η Πρόεδρος

         C. ASHTON

      (1)  Βλέπε σελίδα 21 της παρούσας Επίσημης Εφημερίδας.

      (2)  Βλέπε σελίδα 40 της παρούσας Επίσημης Εφημερίδας.